Az 1950-es brüsszeli Európa-bajnokságon a 4 × 100 m váltó tagjaként arany-, 100 m sikfutásban bronzérmet szerzett. Két olimpián vett részt. Az 1952-es helsinki olimpián a 4 × 100 m váltóval bronzérmes lett. Indult 100 m síkfutásban is, de nem jutott be a döntőbe. Az 1956-os melbourne-i olimpián három versenyszámban állt rajthoz. 100 m síkfutásban ismét nem került a döntőbe, 200 méteren viszont az ötödik helyen végzett. A 4 × 100 m váltó tagjaként ezüstérmet szerzett. 1958-ben vonult vissza Achilles-ín sérülés miatt.